Nacia muzeo pri etnologio kaj natura historio (Kiŝinevo)

La Nacia muzeo pri etnologio kaj natura historio (, mallongigo: MNEIN) troviĝas en Kiŝinevo, Moldavio (strato Mihail Kogălniceanu, 82 A).

 Historio 
En oktobro 1889, la unua agrikultura ekspozicio en Besarabio okazis laŭ iniciato de barono Alexander Stewart. Tio komence rezultigis muzeon por agrikulturo, poste muzeon pri zoologio, agrikulturo kaj manfaritaĵoj.

 Nomoj diversaj 
Ekde 1926 la institucio nomiĝis Nacia muzeo de natura historio (Muzeul național al istoriei naturale din Chișinău), ekde 1927 Regiona muzeo por Besarabio (Muzeul regional din Basarabia), ekde 1940 Respublikana MSSR-muzeo (Muzeul republican din RSSM), ekde 1957 Ŝtata muzeo pri historio kaj regiona historio (Muzeul de stat a istoriei și studierii plaiului natal) kaj ekde 1983 Ŝtata muzeo pri regiona historio (Muzeul de stat a studierii plaiului natal). La muzeo havas sian nunan nomon ekde 1991.

 Funkcio 
Malgraŭ multaj restrukturadoj en sia historio la muzeo konservis du specifajn temojn: studadon kaj de la naturo kaj de la kulturo de Besarabio.

La muzeokonstruaĵo, kiu estas ankoraŭ uzata hodiaŭ, estis konstruita inter 1903 kaj 1905 laŭ la planoj de la arkitekto V. Cigankov. Ekde sia komenco, la muzeo kreskis al grava scienca kaj kultura centro, akirante iom da fameco ne nur en la Rusa Imperio sed en tuta Eŭropo. En 1906 la unua botanika ĝardeno en la regiono estis kreita proksime de la muzeokonstruaĵo - kaj ĝi daŭre funkcias hodiaŭ.

Ĉar tiu ĉi elmontradejo estas la plej maljuna institucio en sia kampo, ĝi helpis establi aliajn muzeojn en la lando. Tiel sub ties aŭspicioj en la vilaĝo de Ivancea (rajono de Orhei) estis kreita muzeokomplekso kun kolekto de moldavaj artmetioj. Tamen, tio estis denove fermita pro monmalfacilaĵoj, kaj nur la duonrenoviĝinta muzeokonstruaĵo restas.

 Kolektoj 
La muzeo enhavas geologiajn, paleontologiajn, zoologiajn, entomologiajn, arkeologiajn, etnografiajn kaj numismatajn kolektojn. Ĝi enhavas multajn valorajn kaj parte unikajn ekspoziciaĵojn (ekz. skeleton de Deinotherium gigantissimum), arkeologiajn trovaĵojn de moldavaj vilaĝoj aŭ kolekton de tapiŝoj el la 18-a, 19-a kaj 20-a jarcentoj. La muzeo disponas pri grava scienca biblioteko farante proprajn esploradprogramojn.

En 1994 la konstanta ekspozicio Naturo - persono - kulturo malfermiĝas dediĉata al la rilato inter homo kaj naturo en malsamaj fazoj de historio, la disvolviĝo de naturaj rimedoj kaj ekologiaj aferoj.

 Eksteraj ligiloj 

 Hejmpaĝo
 Pri la arkitektura historio de gravaj domoj kiŝinevaj
 Muzeul Național de Etnografie și Istorie Naturală a Moldovei 

Kategorio:Etnografiaj muzeoj
Kategorio:Regionhistoriaj muzeoj
Kategorio:Naturhistoriaj muzeoj
Kategorio:Konstruaĵoj en Kiŝinevo
Kategorio:Organizaĵoj fonditaj en 1905
Kategorio:Muzeoj fonditaj en la 20-a jarcento